CELEX: 32007L0061
Language: fi
Date: 2007-09-26 00:00:00
Title: Neuvoston direktiivi 2007/61/EY, annettu 26 päivänä syyskuuta 2007 , tietyistä osittain tai kokonaan kuivatuista elintarvikkeena käytettävistä säilötyistä maidoista annetun direktiivin 2001/114/EY muuttamisesta

4.10.2007   
            
            
               FI
            
            
               Euroopan unionin virallinen lehti
            
            
               L 258/27
            
         
      NEUVOSTON DIREKTIIVI 2007/61/EY,
   annettu 26 päivänä syyskuuta 2007,
   tietyistä osittain tai kokonaan kuivatuista elintarvikkeena käytettävistä säilötyistä maidoista annetun direktiivin 2001/114/EY muuttamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 37 artiklan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:
   
               (1)
            
            
               Koska maidolla ja maitotuotteilla käytävää kansainvälistä kauppaa on kasvavassa määrin tarpeen yhdenmukaista, olisi säädettävä tiettyjen osittain tai kokonaan kuivattujen säilöttyjen maitojen valkuaisainepitoisuuden standardoinnin sallimisesta siten, että tämä pitoisuus on vähintään 34 painoprosenttia rasvattomasta kuiva-aineesta.
            
         
               (2)
            
            
               Standardoinnin sallimisen myötä on tarpeen määritellä valkuaisainepitoisuuden mukauttamiseen käytetyt raaka-aineet ja raaka-aineiden koostumus.
            
         
               (3)
            
            
               Vitamiinien, kivennäisaineiden ja eräiden muiden aineiden lisäämisestä elintarvikkeisiin 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1925/2006 (2) tarkoituksena on säännellä tällaisten aineiden lisäämistä elintarvikkeisiin ja se sisältää luettelon vitamiineista ja kivennäisaineista, joita elintarvikkeisiin voidaan lisätä. Neuvoston direktiiviä 2001/114/EY (3) olisi näin ollen muutettava, jotta vitamiineja ja kivennäisaineita voidaan lisätä asetuksessa (EY) N:o 1925/2006 säädetyn mukaisesti.
            
         
               (4)
            
            
               Sen vuoksi direktiivi 2001/114/EY olisi muutettava,
            
         ON ANTANUT TÄMÄN DIREKTIIVIN:
   1 artikla
   Muutetaan direktiivi 2001/114/EY seuraavasti:
   
               1)
            
            
               Kumotaan 2 artikla.
            
         
               2)
            
            
               Muutetaan liite I tämän direktiivin liitteen mukaisesti.
            
         2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä elokuuta 2008. Niiden on viipymättä toimitettava komissiolle kirjallisina näiden lakien, asetusten ja hallinnollisten määräysten tekstit sekä niiden tämän direktiivin välinen vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 26 päivänä syyskuuta 2007.
      
         
            Neuvoston puolesta
         
         
            Puheenjohtaja
         
         J. SILVA
         
      
   
   
      (1)  Lausunto annettu 5. syyskuuta 2007 (ei vielä julkaistu virallisessa lehdessä).
   
      (2)  EUVL L 404, 30.12.2006, s. 26.
   
      (3)  EUVL L 15, 17.1.2002, s. 19. Direktiivi sellaisena kuin se on muutettuna vuoden 2003 liittymisasiakirjalla.
   
      LIITE
      Muutetaan direktiivin 2001/114/EY liite I seuraavasti:
      
                  1)
               
               
                  Korvataan 1 kohdan (”Osittain kuivattu maito”) ensimmäinen alakohta seuraavasti:
                  ”tarkoittaa makeutettua tai makeuttamatonta nestemäistä tuotetta, joka on saatu poistamalla vesi osittain maidosta, kokonaan tai osittain rasvattomasta maidosta tai näiden tuotteiden sekoituksesta, johon on mahdollisesti lisätty kermaa, kokonaan kuivattua maitoa tai molempia; kokonaan kuivattua maitoa saa lisätä valmiiseen tuotteeseen enintään 25 prosenttia maidon kuiva-ainepitoisuudesta.”
               
            
                  2)
               
               
                  Korvataan 2 kohdan (”Kokonaan kuivattu maito”) ensimmäinen alakohta seuraavasti:
                  ”tarkoittaa jauheena olevaa tuotetta, joka on saatu poistamalla vesi maidosta, kokonaan tai osittain rasvattomasta maidosta, kermasta tai näiden sekoituksesta, ja jonka vesipitoisuus on enintään 5 prosenttia valmiin tuotteen painosta.”
               
            
                  3)
               
               
                  Muutetaan 3 kohta (”Käsittelyt”) seuraavasti:
                  
                              a)
                           
                           
                              Korvataan b alakohdan johdantolause seuraavasti:
                              ”Rajoittamatta eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) soveltamista, on 1 ja 2 kohdassa tarkoitettujen tuotteiden säilöminen toteutettava:
                           
                        
                              b)
                           
                           
                              Lisätään c alakohta seuraavasti:
                              
                                          ”c)
                                       
                                       
                                          Rajoittamatta tämän liitteen 1 ja 2 kohdan koostumusta koskevia vaatimuksia maidon valkuaisainepitoisuutta voidaan mukauttaa vähintään 34 painoprosenttiin (rasvattomasta kuiva-aineesta) lisäämällä ja/tai poistamalla maidon ainesosia siten, ettei heraproteiinin ja kaseiinin välistä maidon pitoisuussuhdetta muuteta.”
                                       
                                    
                        
            
                  4)
               
               
                  Korvataan 4 kohta (”Sallitut lisäämiset”) seuraavasti:
                  ”4.   Sallitut lisäämiset ja raaka-aineet
                  
                              a)
                           
                           
                              Vitamiinien, kivennäisaineiden ja eräiden muiden aineiden lisäämisestä elintarvikkeisiin 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1925/2006 (2) mukaiset vitamiinit ja kivennäisaineet.
                           
                        
                              b)
                           
                           
                              Edellä 3 kohdan c alakohdassa tarkoitettua valkuaisaineen mukauttamista varten sallitut raaka-aineet ovat seuraavat:
                              
                                          i)
                                       
                                       
                                          maitoretentaatti
                                          Maitoretentaatti on tuote, joka saadaan, kun maitoproteiinia konsentroidaan maidon, osittain rasvattoman tai rasvattoman maidon ultrasuodatuksen avulla;
                                       
                                    
                                          ii)
                                       
                                       
                                          maitopermeaatti
                                          Maitopermeaatti on tuote, joka saadaan, kun maidosta, osittain rasvattomasta maidosta tai rasvattomasta maidosta poistetaan maitoproteiinit ja maitorasva ultrasuodatuksen avulla; ja
                                       
                                    
                                          iii)
                                       
                                       
                                          laktoosi
                                          Laktoosi on maidon luontainen ainesosa, joka saadaan tavallisesti herasta, jonka vedetön laktoosipitoisuus on vähintään 99,0 prosenttia (m/m) kuiva-aineesta. Se voi olla vedetön tai sisältää yhden molekyylin kidevettä taikka olla molempien muotojen sekoitus.
                                       
                                    
                        
            
         (1)  EUVL L 139, 30.4.2004, s. 55. Oikaisu EUVL L 226, 25.6.2004, s. 22.”
      
         (2)  EUVL L 404, 30.12.2006, s. 26.”